יורדים בשביל וזה שביל ירח על הדרך פזורים יהלומים מנצנצים ערסלים ריקים מתנדנדים בין העצים הרוח שורקת שיר של קרולינה יורדים בשביל ישר אל הבריכה זו בריכה טובלת באור ירח יש עטיפות חטיפי-שוקולד על הדשא הכהה האוויר קר ואנחנו בבגדים תחתונים צוללים לקרקעית הבריכה שולים פנינים וצפים אל פני המים הרוח קרה ועשירה בחמצן על הפנים שיערך הרטוב מטפטף מים על גופך עולים בשביל וזה שביל ירח מי-הבריכה מטפטפים על יהלומי הדרך חופת כוכבים טובלת בנו בריח קרמל עץ הדקל מפזם שיר נדודים. כאב נגרר הגשם אל חורים שחורים מטפטף זרם מים קרים נסדק בצד הגוף לא מצליח לעוף רק לי היה הזמן לפרפר כמו ענן מרוקן בשירותים כהים מטפטפים סדקים קטנים שירת ברבור, אישה שמנה אולי רק אשליה.